section_heading: Prag čujnosti
paragraph_text: Prag čujnosti od 20 Hz za zdravo ljudsko uho iznosi oko 75 dB, a osoba s oštećenim sluhom te frekvencije gotovo uopće ne može čuti. Ako bi npr. gubitak sluha bio primjetan na 50&nbsp;dB, takvoj bi osobi frekvenciju od 20&nbsp;Hz morali pojačati na 125&nbsp;dB, što bi joj prouzročilo bol jednaku onoj kao kad bi vatiranim štapićem dotakli bubnjić. U području infrazvuka, pri frekvenciji od 10&nbsp;Hz, prag čujnosti je oko 100&nbsp;dB za zdravo uho, a osobe s oštećenim sluhom bi taj podražaj trebale dobiti sa 150&nbsp;dB (ili više) da bi ga uopće zamijetile, ali bi im to također samo prouzročilo bol (npr. pucanj iz lovačke puške na 10 cm od uha!). Dakle, slušanje vrlo niskih frekvencija – oko 20&nbsp;Hz ili niže – može kod osoba oštećena sluha izazvati samo bol, a ne i bilo kakav kvalitetan slušni doživljaj. Sve frekvencije ispod 50&nbsp;Hz potpuno su slušno neupotrebljive i štetne za osobe oštećena sluha.